

 Gradsko vijeće

# KLASA:021-05/20-01/04

# URBROJ:2186/18-02/1-20-2

Ludbreg, 17. srpnja 2020.

**Z A P I S N I K**

**22. sjednice Gradskog vijeća Grada Ludbrega održane 17. srpnja 2020. godine u Centru za kulturu i informiranje „Dragutin Novak“ Ludbreg s početkom u 16,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Petar Skupnjak, Tomo Filip, Kristina Mirčetić Petrin, Nino Ivanuša, Anica Happ, Antun Šimić, Mladen Žunko, Goran Horvat, Anica Katana, Ivan Lončarić, Mirjana Novak i Vera Jadanić.

Za sjednicu su se ispričali vijećnici: Zlatko Balaško i Petra Horvat.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 14 vijećnika i da se mogu donositi pravovaljane odluke, te je otvorio 22. sjednicu Gradskog vijeća.

 Pored vijećnika, sjednici su nazočni gradonačelnik Grada Ludbrega Dubravko Bilić, zamjenica gradonačelnika Renata Potočnik, pročelnica Upravnog odjela za financije i komunalni sustav Irena Kučina,zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici jedinstvenog upravnog odjela, te voditeljima odsjeka u svezi poslova iz njihova djelokruga.

 Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

 Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju. Također upozorava i na 4. stavak čl. 60. koji govori da su vijećnici dužni pitanja postavljati jasno i sažeto i točno naznačiti kome ga upućuju.

Aktualni sat je otvorio u 16:04 minuta.

Vijećnici su postavljali pitanja kako stoji redom:

**Anica Happ** – ima dva pitanja. Prvo pitanje je upućeno zamjenici gradonačelnika kao predsjednici kriznog stožera vezano uz pandemiju Covida -19. Obzirom da je Gradsko vijeće donijelo na 20. online sjednici mjere pomoći vezane uz Covid -19 i postojeće stanje, zanima ju koliko je Grad Ludbreg novaca izdvojio i kome su sredstva namijenjena.

Drugo pitanje uputila je gradonačelniku Dubravku Biliću, a vezano na situaciju sa psima. Dakle, sugrađani su uznemireni zbog popriličnog broja pasa koji pobjegnu svojim vlasnicima i to na širem području grada i naselja. Da li mi kao Grad možemo staviti u kontrolu ovu nastalu situaciju i upozoriti vlasnike da imaju kontrolu nad svojim psima kako bi naši građani mirno mogli šetati našim gradom i uređenim šetnicima, kao i svim našim naseljima. Ovim putem apeliram na sve vlasnike koji uredno šeću svoje ljubimce na uzici da nose vrećice i pokupe njihov izmet da bismo imali čišći grad.

**Ivana Škorjanec** – ima pitanje za gradonačelnika. Moli da svima razjasni situaciju -Naime, uočen je pojačan promet po nekim za to ne namijenjenim mjestima, radi se o potezu između gradske uprave i srednje škole, odnosno po nogostupu i sam nogostup uz srednju školu, a također i po prolazu ispod željezničkog mosta (neki kažu da je to neka vrsta požarnog puta).. Moli gradonačelnika da da objašnjenje.

**Vera Jadanić** - ima pitanje za gradonačelnika, a odnosi se na Aglomeraciju Ludbreg. Zanima ju da li će radovi početi prema planu (dakle početak bi bio kao kraj ove godine ili početak slijedeće) ili ima nekakvih novosti, promjena zbog novonastale situacije.

**Ivan Lončarić**– ima dva pitanja za gradonačelnika. Prvo pitanje je vezano na dva rotora na području našeg grada. Radi se o rotoru na cesti koja ide u smjeru Varaždinskih Toplica prema Ludbregu, odnosno iz smjera Poljanca prema Ludbreškim Vinogradima. Znamo da se tu dogodila nesreća, stradala je mlada žena i poslije toga sve novine koje mi plaćamo su bile raspisane izjavama da će tu biti izgrađeni rotor. Kako rotora još nema, zanima ga da li će se uopće graditi. Ako se ne može graditi rotor, mogu se barem ležeći policajci staviti ili usporivači prometa. Slijedeći rotor je onaj koji je trebao biti napravljen opet preko objava u novinama vezano na ulicu Vatroslava Lisinskog, odnosno na glavnu cestu D2. Ni od tog rotora ništa pa ga zanima „di“ je to zapelo.

Slijedeće pitanje se odnosi na parkiralište ispred ludbreškog groblja. Obzirom da gradonačelnik svaki dan prolazi pokraj groblja pa ga čudi da ne vidi da na parkingu ispred groblja je stalno kaljuža, i iako su slikali i objavljivali nije se po tom pitanju ništa napravilo. Nije valjda problem navoziti dva, tri kamiona tucanika, ako se već nešto drugo ne može napraviti.

**Goran Horvat**– ima dva pitanje za gradonačelnika. Da li grad razmišlja ili ima uvid u proširenje sportskog centra oko Podravine, odnosno atletske staze. Ako ima, da li je u tom planu kupnja tzv. dvorane za tenis koja bi bila idealna za male sportove (hrvanje, tenis i sl.) i svim drugima, a ponajviše za Srednju školu i udruge. Tu bi se moglo nadovezati od kulture, razno razni koncerti. Dvorana je idealna za nešto tako. Ne zna ima li županija volje za ići u takvu realizaciju, misli da bi Grad trebao biti prvi.

Drugo pitanje je vezano na VMO Selnik. Građani su se žalili na gradsku firmu „Lukom“ te na njihovo neodgovorno ponašanje u smislu da ne kose travu na groblju, ne održavaju pješačke staze koje su pod ingerencijom Grada Ludbrega. Na groblju je trava bila sigurno pola metra visoka, ako ne i više, znači ne kosi se redovno, a trebalo bi i balirati poslije svega toga. Obzirom da su tamo spomenici, ljudi se žale na nered. Pješačke staze nisu bile očišćene sigurno tri godine. Sjeća se još kad je radio u „Lukom“-u, staze su bile očišćene prije tri godine dok je direktor bio Alen Sabol. Trava je obrasla staze, onaj dio gdje je zavoj je također problem, Grad bi trebao to riješiti i stati iza toga bez obzira što susjed nije dozvolio, i bez obzira na sudski spor. Taj problem treba riješiti.

**Mladen Žunko** – ima dva pitanja. Prvo pitanje je vezano na paušalni porez na kuće za odmor koje je Gradsko vijeće izglasalo na sjednici 31. siječnja 2019. godine. Zanima ga da li u Gradu postoji točna evidencija, odnosno točan broj kreveta i koliko je grad uprihodovao od tog paušalnog poreza do sada. To pitanje upućuje zamjenici gradonačelnika.

Drugo pitanje upućuje gradonačelniku. Naime, u sklopu programa Ludbreg petkom, 19.6.2020. godine održan je koncert Zagrebačkog kvarteta u svečanoj dvorani dvorca Batthyany što je za svaku pohvalu, ali dolazimo do problema kada na takvom događaju žele prisustvovati i ljudi s posebnim potrebama. Smatra da se njima treba omogućiti da prisustvuju takvim događajima, stoga pita da li se može dići rampa na ulazu na samo parkiralište za lakši pristup,te da se omogući korištenje lifta koji je tamo već postojeći i ako je u mogućnosti, s obzirom da je to zaštićeni spomenik, da se naprave nekakvi rukohvati unutra da bi se lakše po stepenicama hodalo. Pita zato jer organizator ovog skupa je bio CZKIDN na čelu s g. Brankom Dijanošićem koji je na ovakva pitanja bio prilično bahat i bezobrazan te nije htio komunicirati.

**Katarina Zadravec**– ima dva pitanja za gradonačelnika. Prvo pitanje se odnosi na izrađenu projektnu dokumentaciju za sanaciju klizišta u naselju Vinogradi Ludbreški, zna da je to napravljeno u 2019. te ju zanima kada se može očekivati početak radova na sanaciji. A drugo pitanje se odnosi na stanje cesta koje su pod upravljanjem Županije na području naselja. Česti su upiti stanovništva naselja koji su i sami sudjelovali u financiranju prometnice, a one su sada u jako lošem stanju pa ju zanima što se može s razine Grada napraviti da ŽUC krene sa sanacijom ceste.

**Tomo Filip** – ima pitanje za gradonačelnika, a vezano je na Otok Mladosti. U posljednje vrijeme gledamo mnoge radove na Otoku Mladosti, građane zanima što se sve misli uraditi i otkud se to financira.

**Anica Katana** – ima dva pitanje za gradonačelnika i nije joj ga nitko napisao, ali je pročitala od zabrinutih građana na društvenim mrežama pa da gradonačelnik to razjasni. Prvo pitanje je vezano uz zgrade u centru grada i to preko puta Gradske uprave, u derutnom je stanju, zaštitne mreže pokidane i to uz nogostup po kojem dnevno prolazi puno djece. Zar zaista netko mora postati invalid ili poginuti da se ovo sanira i riješi. Drugo pitanje se pak odnosi na posipavanje prometnica, odnosno čime se posipavaju prometnice Ludbrega i okolice s obzirom da je granulacija tog kamenja ogromna koja leti po zraku i prilikom susreta autom iz suprotnog smjera automobilima oštećuje staklo.

**Nino Ivanuša** - ima pitanje za gradonačelnika. Naime, djeca su završila ovu vrlo, vrlo turbolentnu školsku godinu, kako za nastavnike, učitelje i profesore, tako i za djecu, a naravno i za roditelje. Završetkom jedne školske godine, kreću pripreme za nadolazeću. Pripreme najviše muke zadaju roditeljima, posebno uz nabavku školskih knjiga, radnih materijala i svega ostalog, pa ga zanima je li u Gradu u planu i ove godine sufinanciranje nabave kao i prošle gdje je Grad sudjelovao u financiranju i nabavi školskih udžbenika, radnih materijala i ostalog školskog pribora u vidu poklon bona.

**Antun Šimić –** postavio je dva pitanja gradonačelniku koja je dobio od strane predsjednika VMO Globočec g. Ede Horvata. Prvo pitanje je vezano na stanovnike koji imaju kuće i vikendice u Cvjetnoj ulici na Plešivici koji se pitaju kada će do njih stići voda koja je obećana ovog proljeća u sklopu Aglomeracije gdje su osigurana sredstva i radovi su trebali započeti, no zbog ove nastale situacije Covida 19, zanima ih kada će započeti radovi. Drugo pitanje je vezano također na Globočec Ludbreški, a ovog puta je vezano na crkvicu na glavnoj cesti A2 koja je u najlošijem stanju, krov, fasada i ograda su devastirajući. Super je što se obnavlja crkva na brijegu, no zanima mještane kada će se obnoviti i ova na glavnoj cesti.

 Gradonačelnik je odgovorio na sva pitanja vijećnika koja su mu bila upućena. Zamjenica gradonačelnika Renata Potočnik je odgovorila na pitanja vijećnice Anice Happ te vijećnika Mladena Žunka kojem je napomenula da će dobiti pisani odgovor s obzirom da nije imala sve potrebne podatke kod sebe u vijećnici kako bi dala cjelokupni odgovor.

Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu.

Za izmjenu dnevnog reda se javio vijećnik Ivan Lončarić i predložio da se promijeni raspored točaka dnevnog reda i to na način da točka 19. postane točka 2.

**Predsjednik Gradskog vijeća Grada Ludbrega Antun Šimić stavio je na glasanje prijedlog izmjene dnevnog reda odnosno redoslijeda točaka dnevnog reda prema prijedlogu vijećnika Ivana Lončarića – da točka 19. postane točka 2. današnje sjednice Gradskoga vijeća.**

**Po izvršenom glasanju, predsjednik je konstatirao da predložena izmjena dnevnog reda vijećnika Ivana Lončarića i to da točka 19. postane točka 2. ovog dnevnog reda, NIJE PRIHVAĆENA s obzirom da je ”ZA” ovaj prijedlog glasalo 5 vijećnika, a ”PROTIV” je bilo 9 glasova, odnosno vijećnika.**

**Tada je predsjednik Gradskog vijeća Grada Ludbrega Antun Šimić stavio na glasanje prijedlog dnevnog reda te je konstatirao da je predloženi dnevni red 22. sjednice Gradskog vijeća PRIHVAĆEN većinom glasova i to s 10 glasova „ZA“, 2 glasa „PROTIV“ i 2 glasa „SUZDRŽANA“.**

**Prihvaćeni**

**D N E V N I R E D**

1. Verifikacija zapisnika 21. sjednice Gradskoga vijeća Grada Ludbrega
2. Razmatranje Izvještaja o izvršenju Programa javnih potreba u društvenim djelatnostima Grada Ludbrega za 2019. godinu
3. Razmatranje Izvještaja o izvršenju Programa građenja komunalne infrastrukture u Gradu Ludbregu u 2019. godini
4. Razmatranje Izvještaja o izvršenju Programa održavanja komunalne infrastrukture u Gradu Ludbregu u 2019. godini
5. a) Razmatranje godišnjeg Izvještaja o izvršenju Proračuna Grada Ludbrega

 za 2019. g

b) Prijedlog Zaključka o prihvaćanju Izvještaja o izvršenju Proračuna Grada

 Ludbrega za 2019. godinu

c) Razmatranje Godišnjeg izvještaja o izvršenju Proračuna Grada Ludbrega

 za 2019. g

d) Razmatranje Izvještaja o provedbi plana razvojnih programa Grada

 Ludbrega za siječanj-prosinac 2019. godine

e) Prijedlog Odluke o prihvaćanju godišnjeg izvještaja o izvršenju Proračuna

 Grada Ludbrega za 2019. godinu

1. Prijedlog Odluke o utvrđivanju i raspodjeli rezultata poslovanja te rasporedu viška prihoda i primitka Proračuna Grada Ludbrega za 2019. godinu
2. Prijedlog Odluke o donošenju III. izmjena i dopuna Prostornog plana uređenja Grada Ludbrega
3. Prijedlog Odluke o donošenju IV. izmjena i dopuna Urbanističkog plana uređenja Ludbreg
4. Prijedlog Odluke o donošenju II. izmjena i dopuna Urbanističkog plana uređenja “Gospodarske zone Sjever” u Ludbregu
5. Prijedlog Odluke o osnivanju Poduzetničke zone Ludbreg – Istok
6. Prijedlog Odluke o osnivanju Poduzetničke zone Ludbreg – Zapad
7. Prijedlog Odluke o izradi Plana razvoja Grada Ludbrega 2021.-2026.

godine

1. Prijedlog Odluke o ukidanju svojstva javnog dobra u k.o. Sigetec Ludbreški
2. Prijedlog Odluke o ukidanju svojstva javnog dobra u k.o. Ludbrega (“Gospodarska zona Sjever” u Ludbregu)
3. Prijedlog Odluke o zamjeni nekretnina između Grada Ludbrega i društva “Lukom” d.o.o.
4. Prijedlog Odluke o izmjenama i dopunama Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2020. godinu
5. Prijedlog Odluke o izmjenama i dopunama Procjene rizika od velikih nesreća za Grad Ludbreg
6. Razmatranje Izvještaja o radu i financijskih izvještaja za 2019. godinu:

a)Gradske knjižnice i čitaonice „Mladen Kerstner“ Ludbreg

b)Centra za kulturu i informiranje „Dragutin Novak“ Ludbreg

c)Dječjeg vrtića „Radost“ Ludbreg

d)Vatrogasne zajednice Grada Ludbrega

e)Turističke zajednice Grada Ludbrega

f)Zajednice tehničke kulture Grada Ludbrega

g)Zajednice športskih udruga Grada Ludbrega

h)Gradskog društva Crvenog križa Ludbreg

1. Razmatranje Financijskih izvještaja za 2019. godinu:
2. „Lucera“ d.o.o.
3. „Lukom“ d.o.o.
4. Prijedlog Izvedbenog plana akcije „Grad Ludbreg-prijatelj djece“ za 2020. godinu
5. Prijedlog Zaključka o usvajanju izvješća o provedbi Plana upravljanja imovinom u vlasništvu Grada Ludbrega za 2019. g.
6. Prijedlog Rješenja o raspisivanju natječaja za prodaju zemljišta u „Gospodarskoj zoni sjever“ u Ludbregu

……………………….

 **Točka 1.**

**Verifikacija zapisnika 21. sjednice Gradskog vijeća Grada Ludbrega**

**U raspravi je sudjelovao Goran Horvat ispred Kluba vijećnika HSLS-a te nezavisnih vijećnika, gradonačelnik Dubravko Bilić i Predsjednik Gradskog vijeća Antun Šimić. Obzirom da konkretnih primjedbi na Zapisnik nije bilo, predsjednik vijeća g. Antun Šimić verifikaciju zapisnika je stavio na glasovanje i konstatirao je da je Zapisnik s 21. sjednice Gradskoga vijeća Grada Ludbrega verificiran VEĆINOM GLASOVA i to s 10 glasova „ZA” i 4 glasa “PROTIV”.**

……………………….

**Točka 2.**

 **Razmatranje Izvještaja o izvršenju Programa javnih potreba u društvenim djelatnostima Grada Ludbrega za 2019. godinu**

Izvještaj o izvršenju Programa javnih potreba u društvenim djelatnostima Grada Ludbrega za 2019. godinu obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

 Stav Kluba vijećnika HSLS-a i nezavisnih vijećnika iznio je vijećnik Ivan Lončarić koji je napomenuo da oni neće podržati ovo Izvješće jer planirano i ostvareno nije ni približno ostvareno.

Stav Kluba vijećnika SDP-a, HSS-a, HSU-a i Laburista iznio je vijećnik Nino Ivanuša koji je napomenuo da oni podržavaju ovo Izvješće te da predlažu ovom Gradskom vijeću da ga također prihvate.

 **Gradsko vijeće Grada Ludbrega je VEĆINOM GLASOVA i to s 11 glasova “ZA” i 4 glasa “SUZDRŽANA” usvojilo Izvještaj o izvršenju Programa javnih potreba u društvenim djelatnostima Grada Ludbrega za 2019. godinu**

(Izvještaj o izvršenju Programa javnih potreba u društvenim djelatnostima Grada Ludbrega za 2019. godinu; KLASA:402-03/18-01/49, URBROJ:2186/18-02/1-20-33 sastavni je dio ovog zapisnika).

……………………….

**Točka 3.**

**Razmatranje Izvještaja o izvršenju Programa građenja komunalne infrastrujkture u Gradu Ludbregu za 2019. godinu**

 Izvještaj o izvršenju Programa građenja komunalne infrastrukture u Gradu Ludbregu za 2019. godinu obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika SDP-a, HSS-a, HSU-a i Laburista iznijela je vijećnica Katarina Zadravec koja je napomenula da podržavaju ovo Izvješće te da predlažu ovom Gradskom vijeću da ga također prihvate.

Stav Kluba vijećnika HSLS-a i nezavisnih vijećnika iznio je vijećnik Ivan Lončarić koji je napomenuo da oni ne mogu podržati ovo Izvješće.

 U raspravi su sudjelovali vijećnici Goran Horvat, Nino Ivanuša, Katarina Zadravec i gradonačelnik Dubravko Bilić. Replike na izlaganja su imali vijećnik Ivan Lončarić, Goran Horvat i gradonačelnik Dubravko Bilić.

*Obzirom na tehničke poteškoće u sustavu eglasanje, predsjednik je dao na glasovanje da se do kraja 22. sjednice Gradskog vijeća* ***glasa*** *dizanjem ruku te je konstatirao da je Gradsko vijeće jednoglasno i to s* ***14 glasova „ZA“ prihvatilo prijedlog da se glasa dizanjem ruku.***

 **Gradsko vijeće Grada Ludbrega je VEĆINOM GLASOVA i to s 9 glasova “ZA”, 1 glas “PROTIV” i 4 glasa “SUZDRŽANA” prihvatilo Izvještaj o izvršenju Programa građenja komunalne infrastrukture u Gradu Ludbregu za 2019. godinu.**

(IzvješĆE o izvršenju Programa građenja komunalne infrastrukture u Gradu Ludbregu za 2019. godinu;KLASA:363-02/18-01/06, URBROJ:2186/18-01/1-20-12 i Zaključak o prihvaćanju Izvješća KLASA:363-02/18-01/06, URBROJ:2186/18-02/1-20-13 sastavni su dijelovi ovog zapisnika).

……………………….

**Točka 4.**

 **Razmatranje Izvješća o izvršenju Programa održavanja komunalne infrastrujkture u Gradu Ludbregu za 2019. godinu**

 Izvješće o izvršenju Programa održavanja komunalne infrastrukture u Gradu Ludbregu za 2019. godinu obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

 Stav Kluba vijećnika SDP-a, HSS-a, HSU-a i Laburista iznijela je vijećnica Anica Happ koja je napomenula da oni podržavaju ovo Izvješće te da predlažu ovom Gradskom vijeću da ga također prihvate.

 Stav Kluba vijećnika HSLS-a i nezavisnih vijećnika iznio je vijećnik Ivan Lončarić koji je napomenuo da će i oni podržati ovo Izvješće.

 **Gradsko vijeće Grada Ludbrega JEDNOGLASNO je i to s 14 glasova “ZA” prihvatilo Izvješće o izvršenju Programa održavanja komunalne infrastrukture u Gradu Ludbregu za 2019. godinu.**

 (Izvješće o izvršenju Programa održavanja komunalne infrastrukture u Gradu Ludbregu za 2019. godinu; KLASA:363-02/18-01/07, URBROJ:2186/18-01/1-20-11 i Zaključak o prihvaćanju Izvješća KLASA:363-02/18-01/07, URBROJ:2186/18-02/1-20-12 sastavni su dijelovi ovog zapisnika).

……………………….

**Točka 5.**

1. **Razmatranje Izvještaja o izvršenju Proračuna Grada Ludbrega za 2019.**

**godinu**

1. **Prijedlog Zaključka o prihvaćanju Izvještaja o izvršenju Proračuna Grada**

**Ludbrega za 2019. godinu**

**c) Razmatranje Godišnjeg izvještaja o izvršenju Proračuna Grada Ludbrega**

 **za 2019. godinu**

**d) Razmatranje Izvještaja o provedbi Plana razvojnih programa Grada**

 **Ludbrega za siječanj-prosinac 2019. godine**

**e) Prijedlog Odluke o prihvaćanju Godišnjeg izvještaja o izvršenju**

 **Proračuna Grada Ludbrega za 2019. godinu**

Izvještaj o izvršenju Proračuna Grada Ludbrega za 2019. godinu, Prijedlog Zaključka o prihvaćanju Izvještaja o izvršenju Proračuna Grada Ludbrega za 2019. godinu, Godišnji izvještaj o izvršenju Proračuna Grada Ludbrega za 2019. godinu, Izvještaj o provedbi Plana razvojnih programa Grada Ludbrega za siječanj-prosinac 2019. godine te Prijedlog Odluke o prihvaćanju Godišnjeg izvještaja o izvršenju Proračuna Grada Ludbrega za 2019. godinu obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika HSLS-a i nezavisnih vijećnika iznio je vijećnik Ivan Lončarić koji je napomenuo da oni neće podržati ovo Izvješće o izvršenju Proračuna Grada Ludbrega za 2019. godini zbog manjka u gradskoj tvrtci „Lukom“ d.o.o.

Stav Kluba vijećnika SDP-a, HSS-a, HSU-a i Laburista iznijela je vijećnica Kristina Mirčetić Petrin koja je napomenula da oni podržavaju ovaj Izvještaj jer smatraju da ovaj višak prihoda predstavlja pozitivan trend i da smo se izvukli iz minusa, a vezano za „Lukom“ oni su tvrtka za sebe i nemaju nikakve veze s Proračunom te Klub predlaže ovom Gradskom vijeću da ga također prihvate.

U pojedinačnoj raspravi su sudjelovali vijećnici Goran Horvat, Mladen Žunko, pročelnica Irena Kučina te gradonačelnik Dubravko Bilić.

Replike na izlaganja imali su vijećnici Ivan Lončarić i Kristina Mirčetić Petrin.

 **Gradsko vijeće Grada Ludbrega je VEĆINOM GLASOVA i to s 10 glasova “ZA i 4 glasa “SUZDRŽANA” prihvatilo Izvještaj o izvršenju Proračuna Grada Ludbrega za 2019. godinu, Zaključak o prihvaćanju Izvještaja o izvršenju Proračuna Grada Ludbrega za 2019. godinu, Godišnji izvještaj o izvršenju Proračuna Grada Ludbrega za 2019. godinu, Izvještaj o provedbi Plana razvojnih programa Grada Ludbrega za siječanj-prosinac 2019. godine te Odluku o prihvaćanju Godišnjeg izvještaja o izvršenju Proračuna Grada Ludbrega za 2019. godinu.**

(Izvještaj o izvršenju Proračuna Grada Ludbrega za 2019. godinu KLASA:400-05/20-01/01, URBROJ:2186/18-01/1-20-4; Zaključak o prihvaćanju Izvještaja o izvršenju Proračuna Grada Ludbrega za 2019. godinu KLASA:400-05/20-01/01, URBROJ:2186/18-02/1-20-9, Godišnji izvještaj o izvršenju Proračuna Grada Ludbrega za 2019. Godinu KLASA:400-05/20-01/01, URBROJ:2186/18-02/1-20-5, Izvještaj o provedbi Plana razvojnih programa Grada Ludbrega za siječanj-prosinac 2019. godine KLASA: 400-05/20-01/01, URBROJ:2186/18-02/1-20-6 te Odluka o prihvaćanju Godišnjeg izvještaja o izvršenju Proračuna Grada Ludbrega za 2019. godinu KLASA:400-05/20-01/01, URBROJ:2186/18-02/1-20-7 sastavni su dijelovi ovog zapisnika)

…………………………

**Točka 6.**

 **Prijedlog Odluke o utvrđivanju i raspodjeli rezultata poslovanja te**

 **rasporedu viška prihoda i primitka Proračuna Grada Ludbrega za 2019. godinu**

 Prijedlog Odluke o utvrđivanju i raspodjeli rezultata poslovanja te rasporedu viška prihoda i primitka Proračuna Grada Ludbrega za 2019. godinu po ovlaštenju gradonačelnika obrazložila je pročelnica Upravnog odjela za financije i komunalni sustav prema pisanim materijalima.

 Stav Kluba vijećnika HSLS-a i nezavisnih vijećnika iznio je vijećnik Goran Horvat koji je napomenuo da će Klub podržati ovu Odluku.

 Stav Kluba vijećnika SDP-a, HSS-a, HSU-a i Laburista iznijela je vijećnica Kristina Mirčetić Petrin koja je napomenula da oni također podržavaju ovu Odluku.

**Gradsko vijeće Grada Ludbrega JEDNOGLASNO JE i to s 14 glasova „ZA“ donijelo Odluku o utvrđivanju i raspodjeli rezultata poslovanja te rasporedu viška prihoda i primitka Proračuna Grada Ludbrega za 2019. godinu.**

(Odluka o utvrđivanju i raspodjeli rezultata poslovanja te rasporedu viška prihoda i primitka Proračuna Grada Ludbrega za 2019. godinu; KLASA:400-05/20-01/01,URBROJ:2186/18-02/1-20-8 sastavni je dio ovog zapisnika)

**…………………………**

**Točka 7.**

**Prijedlog Odluke o donošenju III. izmjena i dopuna Prostornog plana uređenja Grada Ludbrega**

Prijedlog Odluke o donošenju III. izmjena i dopuna Prostornog plana uređenja Grada Ludbrega obrazložio je gradonačelnik Dubravko Bilić prema pisanim materijalima.

 Gradonačelnik je napomenuo da je u međuvremenu tj. od vremena dostave materijala za ovu sjednicu Gradskoga vijeća dobiveno i Mišljenje Zavoda za prostorno uređenje Varaždinske županije te su sukladno ovom Mišljenju izvršene određene korekcije u prijedlogu Odluke i vijećnicima je prije početka sjednice podijeljen „novi“ prijedlog Odluke te je to ujedno Konačni prijedlog Odluke o kojem će se glasati.

Stav Kluba vijećnika HSLS-a i nezavisnih vijećnika i iznio je vijećnik Goran Horvat koji je napomenuo da će oni podržati ovu Odluku.

Stav Kluba vijećnika SDP-a, HSS-a, HSU-a i Laburista iznijela je vijećnica Kristina Mirčetić Petrin koja je rekla da Klub vijećnika podržava Prijedlog Odluke o donošenju III. izmjena i dopuna Prostornog plana uređenja Grada Ludbrega.

U pojedinačnoj raspravi sudjelovao je vijećnik Ivan Lončarić.

**Gradsko vijeće Grada Ludbrega je JEDNOGLASNO i to s 14 glasova „ZA“ donijelo Odluku o donošenju III. izmjena i dopuna Prostornog plana uređenja Grada Ludbrega**

(Odluka o donošenju III. izmjena i dopuna Prostornog plana uređenja Grada Ludbrega;KLASA:340-01/19-01/04,URBROJ:2186/18-02/1-20-97 sastavni je dio ovog zapisnika).

**…………………………**

***S obzirom na opširan dnevni red sjednice, Predsjednik Gradskog vijeća je predložio kratku stanku od 15 minuta (19:10 min.)***

**…………………………**

**Točka 8.**

 **Prijedlog Odluke o donošenju IV. izmjena i dopuna Urbanističkog plana uređenja Ludbreg**

 Prijedlog Odluke o donošenju IV. izmjena i dopuna Urbanističkog plana uređenja Ludbreg obrazložio je gradonačelnik Dubravko Bilić prema pisanim materijalima.

 Stav Kluba vijećnika HSLS-a i nezavisnih vijećnika i iznio je vijećnik Mladen Žunko koji je napomenuo da će oni podržati ovu Odluku.

 Stav Kluba vijećnika SDP-a, HSS-a, HSU-a i Laburista iznijela je vijećnica Kristina Mirčetić Petrin koja je rekla da Klub vijećnika podržava ovu Odluku.

 U pojedinačnoj raspravi je sudjelovao vijećnik Ivan Lončarić.

 **Gradsko vijeće Grada Ludbrega JEDNOGLASNO je i to s 14 glasova „ZA“ donijelo Odluku o donošenju IV. izmjena i dopuna Urbanističkog plana uređenja Ludbreg.**

(Odluka o donošenju IV. izmjena i dopuna Urbanističkog plana uređenja Ludbreg;

KLASA:340-01/19-01/03, URBROJ:2186/18-02/1-20-63 sastavni je dio ovog zapisnika**)**

**…………………………**

**Točka 9.**

 **Prijedlog Odluke o donošenju II. izmjena i dopuna Urbanističkog plana uređenja “Gospodarske zone Sjever” u Ludbregu**

Prijedlog Odluke o donošenju II. izmjena i dopuna Urbanističkog plana uređenja “Gospodarske zone Sjever” u Ludbregu obrazložio je gradonačelnik Dubravko Bilić prema pisanim materijalima.

 Stav Kluba vijećnika HSLS-a i nezavisnih vijećnika i iznio je vijećnik Goran Horvat koji je napomenuo da će oni podržati ovu Odluku.

 Stav Kluba vijećnika SDP-a, HSS-a, HSU-a i Laburista iznijela je vijećnica Kristina Mirčetić Petrin koja je rekla da Klub vijećnika podržava ovu Odluku .

**Gradsko vijeće Grada Ludbrega JEDNOGLASNO JE, bez rasprave, i to s 14 glasova „ZA“ donijelo Odluku o donošenju II. izmjena i dopuna Urbanističkog plana uređenja “Gospodarske zone Sjever” Ludbreg.**

(Odluka o donošenju II. izmjena i dopuna Urbanističkog plana uređenja “Gospodarske zone Sjever” u Ludbreg KLASA:340-01/19-01/02, URBROJ:2186/18-02/1-20-59 sastavni je dio ovog zapisnika)

**…………………………**

***Predsjednik Gradskog vijeća Antun Šimić konstatirao je da je vijećnica Vera Jadanić napustila vijećnicu te da je sada prisutno 13 vijećnika od ukupno 16 vijećnika.***

**Točka 10.**

**Prijedlog Odluke o osnivanju Poduzetničke zone Ludbreg - Istok**

 Prijedlog Odluke o osnivanju Poduzetničke zone Ludbreg - Istok obrazložila je po ovlaštenju gradonačelnika zamjenica pročelnice Upravnog odjela za razvojne projekte, društvene djelatnosti I lokalnu samoupravu Josipa Grđan prema pisanim materijalima.

 **Gradsko vijeće Grada Ludbrega JEDNOGLASNO JE, bez rasprave, i to s 13 glasova „ZA“ donijelo Odluku o osnivanju Poduzetničke zone Ludbreg – Istok.**

(Odluka o osnivanju Poduzetničke zone Ludbreg - Istok; KLASA:302-02/20-01/02, URBROJ:2186/18-02/1-20-6 sastavni je dio ovog zapisnika)

**…………………………**

**Točka 11.**

**Prijedlog Odluke o osnivanju Poduzetničke zone Ludbreg - Zapad**

Prijedlog Odluke o osnivanju Poduzetničke zone Ludbreg - Zapad obrazložila je po ovlaštenju gradonačelnika zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan prema pisanim materijalima . *uz napomenu da je uviđena greška u materijalima i to u čl.2, st.2 –ukupna površina Zone Zapad je 64h 80a i 71 m2 i sukladno tome mijenja se izgrađena površina u stavu 2. istog članka i ona sada iznosi 50h 36a 38m2 ili 77,72% od ukupne površine Zone dok infrastrukturu čini 5ha 19a 30m2 ili 8,01%).*

Ujedno je napomenula da je, uz ove izmjene koje je iznijela, to “konačni” prijedlog odluke ovlaštenog predlagatelja.

 **Gradsko vijeće Grada Ludbrega JEDNOGLASNO JE bez rasprave i to s 13 glasova „ZA“ donijelo Odluku o osnivanju Poduzetničke zone Ludbreg – Zapad.**

(Odluka o osnivanju Poduzetničke zone Ludbreg - Zapad; KLASA:302-02/20-01/02, URBROJ:2186/18-02/1-20-7 sastavni je dio ovog zapisnika)

**…………………………**

**Točka 12.**

**Prijedlog Odluke o izradi Plana razvoja Grada Ludbrega 2021.- 2026.**

 Prijedlog Odluke o izradi Plana razvoja Grada Ludbrega 2021.- 2026. obrazložila je po ovlaštenju gradonačelnika zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan prema pisanim materijalima.

 Napomenula je da je došlo do pravopisne pogreške u samom tekstu naziva odluke te da je ispravno 2021.-2027, a ne 2026. kao što je u nazivu Odluke te sukladno tome i izmjena u članku 1. gdje također treba stajati 2027. Godine.

 Ujedno je napomenula da je, uz ove izmjene koje je iznijela,to “konačni” prijedlog odluke ovlaštenog predlagatelja.

 U raspravi su sudjelovali vijećnik Ivan Lončarić i gradonačelnik Dubravko Bilić.

 **Gradsko vijeće Grada Ludbrega JEDNOGLASNO JE i to s 13 glasova „ZA“ donijelo Odluku o o izradi Plana razvoja Grada Ludbrega 2021.- 2027.**

(Odluka o izradi Plana razvoja Grada Ludbrega 2021.- 2027.; KLASA:350-02/19-01/02, URBROJ:2186/18-02/1-20-16 sastavni jedio ovog zapisnika)

……………………….

**Točka 13.**

 **Prijedlog Odluke o ukidanju svojstva javnog dobra u k.o. Sigetec Ludbreški**

Prijedlog Odluke o ukidanju svojstva javnog dobra u k.o. Sigetec Ludbreški obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

 **Gradsko vijeće Grada Ludbrega JEDNOGLASNO je bez rasprave i to s 13 glasova “ZA” donijelo Odluku o ukidanju svojstva javnog dobra u k.o. Sigetec Ludbreški.**

(Odluka o ukidanju svojstva javnog dobra u k.o. Sigetec Ludbreški;KLASA:944-13/20-01/01, URBROJ:2186/18-02/1-20-1 sastavni je dio ovog zapisnika).

……………………….

**Točka 14.**

 **Prijedlog Odluke o ukidanju svojstva javnog dobra u k.o. Ludbreg**

 **(Gospodarska zona Sjever u Ludbregu)**

 Prijedlog Odluke o ukidanju svojstva javnog dobra u k.o. Ludbreg (Gospodarska zona Sjever u Ludbregu) obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

 **Gradsko vijeće Grada Ludbrega JEDNOGLASNO je bez rasprave i to s 13 glasova “ZA” donijelo Odluku o ukidanju svojstva javnog dobra u k.o. Ludbreg (Gospodarska zona Sjever u Ludbregu).**

(Odluka o ukidanju svojstva javnog dobra u k.o. Ludbreg (Gospodarska zona Sjever u Ludbregu); KLASA:944-01/20-01/04, URBROJ:2186/18-02/1-20-4 sastavni je dio ovog zapisnika).

……………………….

**Točka 15.**

 **Prijedlog Odluke o zamjeni nekretnina između Grada Ludbrega i društva „Lukom“ d.o.o.**

Prijedlog Odluke o zamjeni nekretnina između Grada Ludbrega i društva „Lukom“ d.o.o. obrazložila je po ovlaštenju gradonačelnika pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika HSLS-a i nezavisnih vijećnika iznio je vijećnik Goran Horvat koji je napomenuo da će oni podržati ovu Odluku.

 **Gradsko vijeće Grada Ludbrega JEDNOGLASNO je i to s 12 glasova “ZA” donijelo Odluku o zamjeni nekretnina između Grada Ludbrega i društva „Lukom“ d.o.o.** *(u trenutku glasanja u vijećnici se nalazilo 12 vijećnika)*

(Odluka o zamjeni nekretnina između Grada Ludbrega i društva „Lukom“ d.o.o.;

KLASA:944-13/20-01/01, URBROJ:2186/18-02/1-20-4 sastavni je dio ovog zapisnika).

……………………….

**Točka 16.**

 **Prijedlog Odluke o izmjenama i dopunama Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2020. godinu**

Prijedlog Odluke o izmjenama i dopunama Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2020. godinu obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

 **Gradsko vijeće Grada Ludbrega JEDNOGLASNO je, bez rasprave, i to s 13 glasova “ZA” donijelo Odluku o izmjenama i dopunama Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2020. godinu**

(Odluka o izmjenama i dopunama Odluke o raspoređivanju sredstava za rad političkih stranaka i nezavisnog vijećnika iz Proračuna Grada Ludbrega za 2020. godinu;KLASA:402-01/20-01/01, URBROJ:2186/18-02/1-20-6 sastavni je dio ovog zapisnika).

……………………….

**Točka 17.**

 **Prijedlog Odluke o izmjenama i dopunama Procjene rizika od velikih nesreća za Grad Ludbreg**

Prijedlog Odluke o izmjenama i dopunama Procjene rizika od velikih nesreća za Grad Ludbreg obrazložila je po ovlaštenju gradonačelnika voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

 Napomenula je da su u međuvremenu, tj. od vremena slanja poziva i materijala za ovu sjednicu dostavljeni i određeni podaci HEP Proizvodnje te su isti implementirani u “novi” tekst Odluke koju su vijećnici primili na klupe neposredno prije ove sjednice, a također priložene su i karte ugroza.

 Ujedno je napomenula da je, uz ove izmjene i dopune, to Konačni prijedlog odluke ovlaštenog predlagatelja.

 U raspravi su sudjelovali vijećnik Ivan Lončarić i gradonačelnik Dubravko Bilić.

**Gradsko vijeće Grada Ludbrega JEDNOGLASNO JE, bez rasprave, i to s 13 glasova “ZA” donijelo Odluku o izmjenama i dopunama Procjene rizika od velikih nesreća za Grad Ludbreg**

(Odluka o izmjenama i dopunama Procjene rizika od velikih nesreća za Grad Ludbreg; KLASA:810-03/20-01/03, URBROJ:2186/18-02/1-20-9 sastavni je dio ovog zapisnika).

……………………….

**Točka 18.**

**Razmatranje Izvješća o radu i financijskih izvještaja za 2019. godinu:**

**a)Gradske knjižnice i čitaonice „Mladen Kerstner“ Ludbreg**

**b)Centra za kulturu i informiranje „Dragutin Novak“ Ludbreg**

**c)Dječjeg vrtića „Radost“ Ludbreg**

**d)Vatrogasne zajednice Grada Ludbrega**

**e)Turističke zajednice Grada Ludbrega**

**f)Zajednice tehničke kulture Grada Ludbrega**

**g)Zajednice športskih udruga Grada Ludbrega**

**h)Gradskog društva Crvenog križa Ludbreg**

*Predsjednik Gradskog vijeća Antun Šimić napomenuo je da su vijećnici sva izvješća dobili u materijalima za ovu sjednicu Gradskog vijeća te s obzirom na trenutno stanje vezano uz Covid 19 i Preporuke HZJZ RH, napomenuo je da zbog zaštite i već dovoljan broj osoba u vijećnici nisu pozvani predstavnici ustanova i zajednica pa će gradonačelnik biti izvjestitelj po podtočkama od a) do h).*

Izvješća o radu i financijske izvještaje za 2019. godinu: Gradske knjižnice i čitaonice „Mladen Kerstner“ Ludbreg, Centra za kulturu i informiranje „Dragutin Novak“ Ludbreg, Dječjeg vrtića „Radost“ Ludbreg, Vatrogasne zajednice Grada Ludbrega, Turističke zajednice Grada Ludbrega, Zajednice tehničke kulture Grada Ludbrega, Zajednice športskih udruga Grada Ludbrega te Gradskog društva Crvenog križa Ludbreg obrazložio je gradonačelnik Dubravko Bilić prema pisanim materijalima.

 Predsjednik Gradskoga vijeća napomenuo je da će biti objedinjena rasprava po svim izvještajima, a glasanje odvojeno za svaki pojedini izvještaj.

 U raspravi su sudjelovali vijećnici Ivan Lončarić, Anica Happ, Nino Ivanuša i Goran Horvat. Repliku na izlaganje imao je vijećnik Ivan Lončarić.

 **GLASANJE O IZVJEŠTAJIMA O RADU I FINANCIJSKIM IZVJEŠTAJIMA:**

1. **Gradske knjižnice i čitaonice „Mladen Kerstner“ Ludbreg**

 **Gradsko vijeće Grada Ludbrega je VEĆINOM GLASOVA i to s 9 glasova „ZA“ i 4 glasa „SUZDRŽANA“ prihvatilo Izvješće o radu i financijsko izvješće Gradske knjižnice i čitaonice „Mladen Kerstner“ Ludbreg za 2019. godinu.**

(Zaključak o prihvaćanju Izvješća o radu i financijskog izvješća Gradske knjižnice i čitaonice „Mladen Kerstner“ Ludbreg za 2019. godinu KLASA:402-03/20-01/12, URBROJ:2186/18-02/1-20-15 i Izvješća sastavni su dijelovi ovog Zapisnika).

1. **Centra za kulturu i informiranje „Dragutin Novak“ Ludbreg**

 **Gradsko vijeće Grada Ludbrega JEDNOGLASNO je s 13 glasova „ZA“ prihvatilo Izvješće o radu i financijsko izvješće Centra za kulturu i informiranje „Dragutin Novak“ Ludbreg za 2019. godinu.**

(Zaključak o prihvaćanju Izvješća o radu i financijskog izvješća Centra za kulturu i informiranje „Dragutin Novak“ Ludbreg za 2019. godinu KLASA:402-03/20-01/10, URBROJ:2186/18-02/1-20-9 i Izvješća sastavni su dijelovi ovog Zapisnika).

1. **Dječjeg vrtića „Radost“ Ludbreg**

 **Gradsko vijeće Grada Ludbrega je VEĆINOM GLASOVA i to s 9 glasova „ZA“ i 4 glasa „SUZDRŽANA“ prihvatilo Godišnje izvješće Dječjeg vrtića „Radost“ za pedagošku godinu 2018./19. te izvješće o poslovanju Dječjeg vrtića „Radost“ Ludbreg za 2019./20. godinu.**

(Zaključak o prihvaćanju Godišnjeg izvješća Dječjeg vrtića „Radost“ za pedagošku godinu 2018./19. te izvješće o poslovanju Dječjeg vrtića „Radost“ Ludbreg za 2019./20. godinu KLASA:402-03/20-01/04, URBROJ:2186/18-02/1-20-12 i Izvješća sastavni su dijelovi ovog Zapisnika).

**d) Vatrogasne zajednice Grada Ludbreg**

 **Gradsko vijeće Grada Ludbrega JEDNOGLASNO je i to s 13 glasova „ZA“ prihvatilo Izvješće o radu i financijsko izvješće Vatrogasne zajednice Grada Ludbrega za 2019. godinu.**

(Zaključak o prihvaćanju Izvješća o radu i financijskog izvješća Vatrogasne zajednice Grada Ludbrega za 2019. godinu KLASA:402-03/20-01/09, URBROJ:2186/18-02/1-20-11 i Izvješća sastavni su dijelovi ovog Zapisnika).

**e)Turističke zajednice Grada Ludbrega**

 **Gradsko vijeće Grada Ludbrega JEDNOGLASNO je i to s 13 glasova „ZA“ prihvatilo Izvješće o radu i financijsko izvješće Turističke zajednice Grada Ludbrega za 2019. godinu.**

(Zaključak o prihvaćanju Izvješća o radu i financijskog izvješća Turističke zajednice Grada Ludbrega za 2019. Godinu KLASA:402-03/20-01/07, URBROJ:2186/18-02/1-20-23 i Izvješća sastavni su dijelovi ovog Zapisnika).

1. **Zajednice tehničke kulture Grada Ludbrega**

 **Gradsko vijeće Grada Ludbrega je VEĆINOM GLASOVA i to s 9 glasova „ZA“ i 4 glasa „SUZDRŽANA“ prihvatilo Izvješće o radu i financijsko Izvješće Zajednice tehničke kulture za 2019. godinu.**

(Zaključak o prihvaćanju Izvješća o radu i financijskog izvješća Zajednice tehničke kulture Grada Ludbrega za 2019. godinu KLASA:402-03/20-01/13, URBROJ:2186/18-02/1-20-6 i Izvješća sastavni su dijelovi ovog Zapisnika).

1. **Zajednice športskih udruga Grada Ludbrega**

 **Gradsko vijeće Grada Ludbrega je VEĆINOM GLASOVA i to s 11 glasova „ZA“, 1 glas „PROTIV“ i 1 glas „SUZDRŽAN“ prihvatilo Izvješća o financijskom poslovanju Zajednice športskih udruga Grada Ludbrega za 2019. godinu.**

(Zaključak o prihvaćanju Izvješća o financijskom poslovanju Zajednice športskih udruga Grada Ludbrega za 2019. godinu KLASA:402-03/20-01/14, URBROJ:2186/18-02/1-20-7 i Izvješća sastavni su dijelovi ovog Zapisnika).

1. **Gradskog društva Crvenog križa Ludbreg**

 **Gradsko vijeće Grada Ludbrega je VEĆINOM GLASOVA i to s 11 glasova „ZA“ i 2 glasa „SUZDRŽANA“ prihvatilo Financijsko izvješće Gradskog društva Crvenog križa Ludbreg za 2019. godinu.**

(Zaključak o prihvaćanju Financijskog izvješća Gradskog društva Crvenog križa Ludbreg za 2019. godinu KLASA:402-03/20-01/08, URBROJ:2186/18-02/1-20-9 i Izvješća sastavni su dijelovi ovog Zapisnika).

**………………………**

**Točka 19.**

 **Razmatranje Financijskih izvješća za 2019. godinu:**

1. **„Lucera“ d.o.o.**
2. **„Lukom“ d.o.o.**

Financijska izvješća za 2019. godinu i to pod a) Lucera d.o.o i b) Lukom d.o.o obrazložio je gradonačelnik Dubravko Bilić prema pisanim materijalima.

Predsjednik Gradskoga vijeća je napomenuo da će rasprava biti objedinjena za oba dva izvješća, a glasanje odvojeno.

Stav Kluba vijećnika HSLS-a i nezavisnih vijećnika iznio je vijećnik Mladen Žunko koji je napomenuo da oni neće podržati ova Izvješće zbog moralne obaveze te iz kodeksa časti pročitao citat iz Statuta o etičkom kodeksu.

U raspravi su sudjelovali vijećnici Ivan Lončarić, Goran Horvat, Tomo Filip, Petar Skupnjak, Anica Katana, Katarina Zadravec i Antun Šimić te gradonačelnik Dubravko Bilić. Repliku na izlaganja vijećnika su imali Ivan Lončarić, Mladen Žunko te Goran Horvat.

*Predsjednik Gradskog vijeća Antun Šimić konstatirao je u toku rasprave da je vijećnik Goran Horvat napustio sjednicu te da je sada u vijećnici nazočno 12 vijećnika.*

 **GLASANJE PO POJEDINIM IZVJEŠTAJIMA:**

 **a) Lucera d.o.o.**

 **Gradsko vijeće Grada Ludbrega je VEĆINOM GLASOVA i to s 9 glasova „ZA“ i 3 glasa „PROTIV“ prihvatilo Godišnji financijski izvještaj „Lucere“ d.o.o. za 2019. godinu.**

(Zaključak o prihvaćanju Godišnjeg financijskog izvještaja „Lucera“ d.o.o. za 2019. godinu KLASA:400-05/20-01/02, URBROJ:2186/18-02/1-20-4 te Godišnji financijski izvještaj sastavni su dijelovi ovog Zapisnika).

 **b) Lukom d.o.o.**

 **Gradsko vijeće Grada Ludbrega je VEĆINOM GLASOVA i to s 9 glasova „ZA“, 2 glasa „PROTIV“ i 1 glas „SUZDRŽAN“ prihvatilo Godišnji financijski izvještaj „Lukom-a“ d.o.o. za 2019. godinu.**

(Zaključak o prihvaćanju Godišnjeg financijskog izvještaja Lukom-a d.o.o. za 2019. godinu KLASA: 363-01/20-01/04, URBROJ: 2186/18-02/1-20-5 i Godišnji financijski izvještaj sastavni su dijelovi ovog Zapisnika)

**…………………………**

**Točka 20.**

 **Prijedlog Izvedbenog plana akcije „Grad Ludbreg-prijatelj djece“ za 2020. godinu**

 Prijedlog Izvedbenog plana akcije „Grad Ludbreg-prijatelj djece“ za 2020. godinu po ovlaštenju gradonačelnika obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 **Gradsko vijeće Grada Ludbrega JEDNOGLASNO je, bez rasprave, i to s 12 glasova „ZA“ donijelo Izvedbeni plan akcije „Grad Ludbreg-prijatelj djece“ za 2020. godinu.**

(Izvedbeni plan akcije „Grad Ludbreg-prijatelj djece“ za 2019. godinu; KLASA:021-01/20-01/04, URBROJ:2186/18-02/1-20-12 sastavni je dio ovog zapisnika)

**…………………………**

**Točka 21.**

 **Prijedlog Zaključka o usvajanju izvješća o provedbi Plana upravljanja imovinom u vlasništvu Grada Ludbrega za 2019. godinu**

Prijedlog Zaključka o usvajanju izvješća o provedbi Plana upravljanja imovinom u vlasništvu Grada Ludbrega za 2019. godinu po ovlaštenju gradonačelnika obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 **Gradsko vijeće Grada Ludbrega je VEĆINOM GLASOVA, bez rasprave, i to s 9 glasova „ZA“ i 3 glasa „SUZDRŽANA“ donijelo Zaključak o usvajanju izvješća o provedbi Plana upravljanja imovinom u vlasništvu Grada Ludbrega za 2019. godinu**

(Zaključak o usvajanju izvješća o provedbi Plana upravljanja imovinom u vlasništvu Grada Ludbrega za 2019. godinu; KLASA:406-01/20-01/03, URBROJ:2186/18-02/1-20-1 te Izvješće o provedbi plana upravljanja imovinom u vlasništvu Grada Ludbrega za 2019. godinu sastavni su dijelovi ovog zapisnika)

**…………………………**

**Točka 22.**

 **Prijedlog Rješenja o raspisivanju natječaja za prodaju zemljišta u „Gospodarskoj zoni Sjever“ u Ludbregu**

Prijedlog Rješenja o raspisivanju natječaja za prodaju zemljišta u „Gospodarskoj zoni Sjever“ u Ludbregu po ovlaštenju gradonačelnika obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U raspravi su sudjelovali vijećnik Ivan Lončarić i pročelnica Upravnog odjela za financije i komunalni sustav Grada Ludbrega Irena Kučina.

 **Gradsko vijeće Grada Ludbrega JEDNOGLASNO je i to s 12 glasova „ZA“ donijelo Rješenje o raspisivanju natječaja za prodaju zemljišta u „Gospodarskoj zoni Sjever“ u Ludbregu.**

(Rješenje o raspisivanju natječaja za prodaju zemljišta u „Gospodarskoj zoni Sjever“ u Ludbregu; KLASA:944-01/20-01/04, URBROJ:2186/18-02/1-20-5 sastavni je dio ovog zapisnika)

 *Budući da je dnevni red 22. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se te je zaključio sjednicu u 21: 35 sati.*

 D o v r š e n o !

ZAPISNIČAR: PREDSJEDNIK

 GRADSKOG VIJEĆA:

Tina Novak Antun Šimić